b'\n_START_ARTICLE_\nMinjera\n_START_PARAGRAPH_\nRudnik Minjera nalazi se u dolini rijeke Mirne pod Sovinjakom u Istri. To je prvi rudnik boksita u Europi. Od Buzeta je udaljen 5 km, uz rijeku Mirnu._NEWLINE_Krajem cenomana (prije otprilike 94 mil. godina) sjeverni dio dana\xc5\xa1nje Istre (podru\xc4\x8dje od Savudrije do Buzeta te sjeverni dio \xc4\x86i\xc4\x87arije), izdi\xc5\xbee se tektonskim pokretima i postaje kopno izlo\xc5\xbeeno okr\xc5\xa1avanju uz talo\xc5\xbeenje izvori\xc5\xa1noga materijala za postanak piritnih boksita (u dolini Mirne u okolici Sovinjaka nalaze se mnogi stari rudnici, me\xc4\x91u kojima je i Minjera)._NEWLINE_Saski rudari su u srednjem vijeku otkrili le\xc5\xbei\xc5\xa1ta rude na strmim padinama kanjona._NEWLINE_Iz ovog rudnika se eksploatirao piritni boksit (jo\xc5\xa1 prije 400 godina) iz kojeg se dalje proizvodila sumporna kiselina pa zatim alaun (kemikalija koja se koristi kod \xc5\xa1tavljenja ko\xc5\xbee) i vitriol (sulfat od razli\xc4\x8ditih metala)._NEWLINE_Naziv Minjera potje\xc4\x8de od talijanske rije\xc4\x8di "miniera" - rudnik. Prvi pisani podaci o rudniku potje\xc4\x8du iz 1780. godine kada je izdana prva dozvola za kopanje bitumena. Krajem XVIII.st. Pietro Turini otkupio je rudnik Minjeru, ulo\xc5\xbeio u njegovu obnovu te je 1786. zapo\xc4\x8dela prva zna\xc4\x8dajnija proizvodnja koja je trajala do 1856. kada se rudnik zatvara._NEWLINE_O ovoj rudi je 1808. objavljen prvi znanstveni prikaz._NEWLINE_Ukupno ima vi\xc5\xa1e od 10 rudnika. U rudnicima se nalazi olovni kotao i tra\xc4\x8dnice, a napravljeni su zidovi zbog sigurnosti.'